Държавен вестник, бр. 1, 2015 г., стр. 29

БРОЙ  1	
Д Ъ Р Ж А В Е Н  В Е С Т Н И К 	
СТР.  29  
 
 
 4 
На ред 14 в Част ІІІ се посочва входящия номер на годишния 
отчет за дейността. Този ред се попълва само от лица, 
извършващи стопанска дейност като търговци по смисъла на 
Търговския закон, включително еднолични търговци, както и от 
физически лица – регистрирани като земеделски производители в 
случаите по чл. 29а от ЗДДФЛ. „Годишен отчет за дейността” е 
отчетът по чл. 20, ал. 4 от Закона за статистиката. 
 
Внимание! Годишен отчет за дейността не подават лицата, за 
които са изпълнени едновременно следните условия: 
• не са извършвали дейност през данъчната година;  
• не са отчели за данъчната година приходи или разходи 
съгласно счетоводното законодателство. 
 
На ред 15 в Част ІІІ се посочва общият брой на другите 
документи или копия на документи, които се прилагат към 
декларацията, като:  
1. Служебна/и бележка/и по чл. 45, ал. 1 и 2 от ЗДДФЛ за 
доходи от трудови правоотношения. При прекратена дейност на 
работодател, който няма правоприемник, се прилага служебна 
бележка, издадена от съответното териториално поделение на 
Националния 
осигурителен 
институт, 
където 
са 
предадени 
разплащателните ведомости и приложенията към тях. 
2. Служебна/и бележка/и по чл. 45, ал. 4 от ЗДДФЛ - за доходи 
от друга стопанска дейност и/или от наем или от друго възмездно 
предоставяне за ползване на права или имущество. 
3. Служебна/и бележка/и по чл. 45, ал. 7 от ЗДДФЛ - за доходи 
от други източници по чл. 35 от ЗДДФЛ. 
4. Копие на валидно решение на ТЕЛК/НЕЛК - при ползване на 
данъчното облекчение за намалена работоспособност по чл. 18 от 
ЗДДФЛ. 
5. Копия на документи, удостоверяващи направените лични 
вноски за осигурителен стаж при пенсиониране - при ползване на 
данъчното облекчение за лични вноски за осигурителен стаж при 
пенсиониране по чл. 20 от ЗДДФЛ. 
6. Документи, доказващи основанието за ползване на 
данъчното облекчение за дарения по чл. 22 от ЗДДФЛ: 
- копия на документи, удостоверяващи, че дареното лице е от 
изброените в чл. 22 от ЗДДФЛ и че предметът на дарението е 
получен; 
- официален легализиран документ, удостоверяващ статута 
на получателя на дарението, издаден или заверен от компетентен 
орган на съответната чужда държава, и неговият превод на 
български език, извършен от заклет преводач, когато дарението е 
направено в полза на идентични или сходни на изброените в        
чл. 22, ал. 1 от ЗДДФЛ лица, установени в друга държава – членка 
на 
Европейския 
съюз 
(ЕС), 
или 
държава 
– 
страна 
по 
Споразумението за Европейското икономическо пространство 
(ЕИП).  
7. 
Документ, 
издаден 
от 
банката 
кредитозаемател, 
удостоверяващ размера на направените през годината лихвени 
плащания по първите 100 000 лв. от главницата на ипотечния 
кредит за закупуване на жилище - при ползване на данъчното 
облекчение по чл. 22а от ЗДДФЛ. Когато банката кредитозаемател 
е установена за данъчни цели в държава – членка на ЕС, или в 
друга държава – страна по Споразумението за ЕИП, документът е 
придружен от легализиран превод на български език, извършен от 
заклет преводач. Когато деклараторът е чуждестранно физическо 
лице, установено за данъчни цели в държава – членка на ЕС, или в 
друга държава – страна по Споразумението за ЕИП, към 
декларацията се прилагат официални легализирани документи, 
удостоверяващи наличието на условията по чл. 22а, ал. 1 от 
ЗДДФЛ, издадени от компетентните органи на съответната чужда 
държава, и техният превод на български език, извършен от заклет 
преводач;  
8. Писмена декларация от съпруга/съпругата, че няма да 
ползва данъчното облекчение по чл. 22а от ЗДДФЛ за данъчната 
година (прилага се, когато съпругът/съпругата не е попълнил/а 
декларацията в Част V на Приложение № 10). 
9. Документ, издаден от компетентната община за размера на 
дължимия и внесен патентен данък – при преминаване през 
данъчната година от облагане с патентен данък по реда на ЗМДТ 
към облагане по общия ред на ЗДДФЛ.  
10. Удостоверение/я за размера на внесените в чужбина 
задължителни осигурителни вноски, издаден от компетентните 
власти на другата държава – при внесени в чужбина задължителни 
осигурителни вноски. 
11. Удостоверение/я от компетентните власти на друга 
държава за брутния размер на дохода и размера на данъка, за 
който съгласно съответната СИДДО или българското вътрешно 
законодателство следва да бъде приложен метод за избягване на 
двойното данъчно облагане – при прилагане на методите за 
избягване на двойното данъчно облагане. За доходи от източник в 
чужбина, при облагането на които съгласно действаща СИДДО се 
прилага метод за избягване на двойното данъчно облагане 
"освобождаване с прогресия", може да не се представя/т 
удостоверение/я за размера на внесения данък. 
12. Списъци с допълнителни редове и други документи, които 
се прилагат към декларацията. 
 
 
На ред 1 в Част ІV се посочва общият сбор от годишните 
данъчни основи, изчислени в приложения № 1, № 3, № 4, № 5 и   
№ 6 от декларацията. 
 
На ред 2 в Част ІV се вписва общият размер на данъчните 
облекчения, които лицето има право да приспадне от сумата от 
годишните данъчни основи по чл. 17 от ЗДДФЛ. За целта е 
необходимо предварително да е попълнено Приложение № 10 от 
декларацията. 
 
На ред 3 в Част ІV се изчислява размерът на общата 
годишна данъчна основа. 
 
На ред 4 в Част ІV се определя размерът на данъка върху 
общата годишна данъчна основа като данъчната ставка е 10%. 
Ако деклараторът е чуждестранно лице, което прилага чл. 37а от 
ЗДДФЛ и в съответната СИДДО е предвидена по-ниска данъчна 
ставка за конкретен вид доход, данъкът за този доход се изчислява 
според предвиденото в СИДДО.  
 
На ред 5 в Част ІV се сумират данъците, които подлежат на 
приспадане от данъка върху общата годишна данъчна основа и са 
посочени в съответните приложения (Приложения № 1, № 3, № 4, 
№ 8 и № 9) на декларацията, както следва: 
- авансово удържан/внесен през годината данък за доходи от 
трудови правоотношения по реда на чл. 42 и чл. 49 от ЗДДФЛ; 
- авансово удържан през годината данък от платеца на дохода 
по реда на чл. 43, ал. 4 и чл. 44, ал. 4 от ЗДДФЛ; 
- удържан и/или внесен окончателен данък за доходи по чл. 37 
от ЗДДФЛ, подлежащ на приспадане, включително в случаите по 
чл. 37а от ЗДДФЛ; 
- дължим и внесен патентен данък, подлежащ на приспадане 
от данъка върху общата годишна данъчна основа, ако през 
данъчната година лицето е преминало от облагане с патентен 
данък към облагане с данък върху общата годишна данъчна 
основа; 
- данък за доходи от спестявания, подлежащ на приспадане по 
реда на чл. 78 от ЗДДФЛ; 
- размер на признатия данъчен кредит. 
  
На ред 7 в Част ІV се посочва внесеният през годината 
авансов данък от данъчно задълженото физическо лице по реда на 
чл. 67, ал. 1 от ЗДДФЛ. 
  
На ред 8 и ред 9 в Част ІV се посочва дължимият данък за 
довнасяне съответно надвнесеният данък по декларацията. 
Дължимият данък за довнасяне, посочен на ред 8 в Част ІV, както и 
надвнесеният данък на ред 9 в Част ІV се закръгляват към всеки 
пълен лев.  
 
 
Пример: Ако сумата на ред 8 е 1000.31 лв., се вписва   
1000 лв. или ако тази сума е 1000.95 лв., също се вписва 1000 лв. 
 
 
При попълнен ред 9 в Част ІV и желание надвнесеният данък 
да бъде възстановен по реда на Раздел І от глава шестнадесета на 
ДОПК, това обстоятелство се отбелязва на ред 9.1 и се попълват 
данни за банковата сметка по която да бъде преведена сумата. 
 
Лицата, които подадат годишна данъчна декларация до 31 
март на следващата година по електронен път, ползват отстъпка 
5 на сто върху данъка за довнасяне по годишната данъчна 
декларация (ред 8), при условие че нямат подлежащи на 
принудително изпълнение публични задължения към момента на 
подаване на декларацията и данъкът за довнасяне е внесен в срок 
до 30 април на следващата година. В тези случаи се попълва ред 
10 в Част ІV от декларацията. 
 
Пример: На ред 8 в Част ІV от декларацията е посочен 
дължим данък за довнасяне в размер на 1000 лв. Лицето подава 
декларацията си на 22 март и към тази дата няма подлежащи на 
принудително изпълнение публични задължения. На ред 10 в Част 
ІV от декларацията се изчислява и вписва размера на отстъпката 
от 5 на сто, която в случая е 50 лв. На ред 11 „Дължим данък за 
довнасяне, намален с отстъпката” се посочва 950 лв. – този данък 
трябва да бъде внесен в срок до 30 април на годината, следваща 
годината, за която се подава декларацията. 
 
Въпроси относно попълването и подаването на годишната 
данъчна декларация може да се отправят към служителите от 
информационния център на НАП на телефон: 0700 18 700 
 
Важно! Предоставените данни са защитени съгласно 
Закона за защита на личните данни и нормативните актове, 
регламентиращи защита на информация, и се обработват само 
във връзка с осъществяването на установените със закон 
функции на НАП. Повече информация за ангажиментите на 
НАП в качеството й на администратор на лични данни можете 
да 
намерите 
на 
интернет 
адрес 
www.nap.bg 
и 
на 
информационните табла в салоните на НАП.